שדרות מדעי החינוך בקמפוס האוניברסיטה
**אוניברסיטת לאוול** (בצרפתית: **Université Laval**) היא אוניברסיטה ציבורית בקוויבק סיטי. המרכז העתיק ביותר ללימודים גבוהים בקנדה והראשון בצפון אמריקה שהעניק חינוך גבוה בצרפתית.

היסטוריה
--------

אחד מבניני האוניברסיטה
### הסמינר הגדול

ראשיתה של האוניברסיטה הוא סמינר קוויבק (Séminaire de Québec או "הסמינר הגדול של קוויבק" Grand Séminaire de Québec) שהוקם ב-1663 על ידי פרנסואה דה לאוול, הבישוף הראשון של צרפת החדשה (המושבות הצרפתיות בצפון אמריקה). הסמינר הוקם כקהילת כמרים בהתאם לדיונים שנערכו בועידת טרנטו כמרכז ללימודי תאולוגיה ולהכשרת פרחי כמורה. הסמינר שימש גם כמקום מגוריו הזמני של הבישוף של קוויבק עד לחניכת מגוריו הרשמיים ב-1677 והיה לגורם מרכזי בחיי הכנסייה של קנדה. 

בשנת 1668 נחנכו המגורים של הסטודנטים בקולג' הישועי בעיר העתיקה של קוויבק. לאחר מכן נוסד גם "הסמינר הקטן של קוויבק" כמוסד שבו למדו המתעתדים להתקבל בסופו של דבר לסמינר הגדול. לאחר כיבוש קנדה בידי הבריטים הפך הסמינר הקטן לקולג'.

### אוניברסיטת לאוול

ב-1852 אישרה המלכה ויקטוריה את הקמת האוניברסיטה על בסיס הסמינר, על מנת להעניק חינוך אקדמי לדוברי צרפתית. האפיפיור בנדיקטוס החמישה עשר אישר את הקתדרה ללימודי תאולוגיה של האוניברסיטה והשיעורים בתאולוגיה, רפואה ומשפטים הועברו על ידי כמרים. הכמרים הללו עודדו את הקמתו של קמפוס נוסף במונטריאול, ב-1878, שהפך לאוניברסיטת מונטריאול.

### הקמפוס ההיסטורי

מבני הקמפוס ההיסטורי של הסמינר נבנו בין 1675 ל-1932. כיום שוכן בסמינר הישן בית הספר לאדריכלות של אוניברסיטת לאוול. בבניין קמיל רואה שוכן מרכז נוער שהוקם על ידי הסמינר ב-2004 ומרכז הארכאולוגיה של האוניברסיטה. מגורי הנזירות הדומיניקניות הפכו למוזיאון ומבני פקולטות האוניברסיטה הישנים היו לבית ספר. 

בניין ז'אן אוליבייה בריאנד (מגורי הכמרים) משמש באופן חלקי את הסמינר לכמרים שממשיך להיות מוסד דתי חשוב בדיוקסיית קוויבק, אך ברמת פעילות מצוצמצת מחוסר ביקוש. מסיבה זו הפך הסמינר הקטן ב-1987 למלכ"ר בבעלות פרטית.

האוניברסיטה כיום
----------------

ספרייה באוניברסיטה
רוב מחלקות האוניברסיטה והמטה שלה מרוכזים בקמפוס חדיש בקוויבק סיטי. הקמפוס, המכיל כ-30 בניינים, משתרע על פני 1.2 קמ"ר ומרושת ברשת מנהרות תת-קרקעיות להולכי רגל, לצורך תנועה חופשית בין המבנים גם במזג אוויר קשה. בין המבנים משתרע גן רחב ידיים.

נכון ל-2003 לומדים באוניברסיטה 37,000 סטודנטים ב-350 תוכניות. 20% מהם לתארים מתקדמים. כ-2,500 סטודנטים בשנה מגיעים מחוץ לקנדה. האוניברסיטה מציעה גם קורסים ללמידה מרחוק.

באוניברסיטה פקולטות לרבים מן המקצועות האקדמיים (ארכיטקטורה, מדעים מדויקים, הנדסה, משפטים, רפואה, רפואת שיניים, רוקחות, סיעוד, ספרות, פילוסופיה, מוזיקה, חקלאות ומזון, ניהול, חינוך, עבודה סוציאלית ועוד).

האוניברסיטה שמה דגש על פעילות ספורט ופועלות בה קבוצות ספורט רבות, הנקראות "אדום וזהב" (Rouge-et-Or). האוניברסיטה חברה 
בקבוצת אוניברסיטאות המחקר הקנדי U15. 
בין בוגרי האוניברסיטה שלושה ראשי ממשלה של קנדה: לואי סן-לורן, בריאן מלרוני וז'אן קרטיין, וכן שופטים של בית המשפט העליון, ראשי פרובינציות ושרים בממשלה. שר החוץ של קנדה מאז נובמבר 2015, סטפן דיון, הוא בוגר המוסד.

קישורים חיצוניים
----------------

ויקישיתוף מדיה וקבצים בנושא **אוניברסיטת לאוול** בוויקישיתוף
* אתר האינטרנט הרשמי של אוניברסיטת לאוול
* אוניברסיטת לאוול, ברשת החברתית פייסבוק

* אוניברסיטת לאוול, ברשת החברתית אקס (טוויטר)

* אוניברסיטת לאוול, ברשת החברתית אינסטגרם

* אוניברסיטת לאוול, ברשת החברתית LinkedIn

* אוניברסיטת לאוול, סרטונים בערוץ היוטיוב
* אוניברסיטת לאוול, באתר אנציקלופדיה בריטניקה (באנגלית)

הערות שוליים
------------

1. ↑  עובדות מהירות מאתר האוניברסיטה

| קבוצת אוניברסיטאות המחקר הקנדי U15 |
| --- |
|  | אוטווה • אלברטה • דלהוסי • ווטרלו • טורונטו • לאוול • מונטריאול • מניטובה • מערב אונטריו • מקגיל • מקמסטר • ססקצ'ואן • קווין • קולומביה הבריטית • קלגרי | כיתוב תמונה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007319266205171
* BIBSYS: 98025721
* BNE: XX141029
* BnF: cb118813410 (data)
* CiNii: DA02083585
* GND: 36092-2
* ISNI: 0000 0004 1936 8390
* LCCN: n79079399
* MusicBrainz: 7b2d4130-22d2-4b91-9649-95805c779695
* NKC: nlk20030128600
* NLA: 35681557
* NLG: 124378
* RERO: 02-A000192957
* SUDOC: 028035747
* Trove: 1040102
* VcBA: 494/2503
* VIAF: 158301808
* WorldCat: lccn-n79079399

 |